CELEX: 32010D0198
Language: lv
Date: 2010-04-06 00:00:00
Title: 2010/198/: Komisijas Lēmums ( 2010. gada 6. aprīlis), ar ko Latviju atbrīvo no konkrētiem pienākumiem piemērot Padomes Direktīvu 66/402/EEK un 2002/57/EK attiecībā uz Avena strigosa Schreb., Brassica nigra (L.) Koch un Helianthus annuus L. (izziņots ar dokumenta numuru C(2010) 2042) (Dokuments attiecas uz EEZ)

7.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 87/34
            
         KOMISIJAS LĒMUMS
   (2010. gada 6. aprīlis),
   ar ko Latviju atbrīvo no konkrētiem pienākumiem piemērot Padomes Direktīvu 66/402/EEK un 2002/57/EK attiecībā uz Avena strigosa Schreb., Brassica nigra (L.) Koch un Helianthus annuus L.
   (izziņots ar dokumenta numuru C(2010) 2042)
   (Autentisks ir tikai teksts latviešu valodā)
   (Dokuments attiecas uz EEZ)
   (2010/198/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību (1) un jo īpaši tās 23.a pantu,
   ņemot vērā Padomes 2002. gada 13. jūnija Direktīvu 2002/57/EK par eļļas augu un šķiedraugu sēklu tirdzniecību (2) un jo īpaši tās 28. pantu,
   ņemot vērā Latvijas iesniegto pieteikumu,
   tā kā:
   
               (1)
            
            
               Direktīvās 66/402/EEK un 2002/57/EK ir noteikti konkrēti noteikumi par graudaugu sēklu un eļļas augu un šķiedraugu sēklu tirdzniecību. Šīs direktīvas arī paredz, ka, ievērojot zināmus nosacījumus, dalībvalstis pilnībā vai daļēji var atbrīvot no pienākuma piemērot šo direktīvu noteikumus attiecībā uz dažām sugām.
            
         
               (2)
            
            
               Latvija ir iesniegusi pieteikumu atbrīvot to no pienākumiem attiecībā uz Avena strigosa Schreb., Brassica nigra (L.) Koch un daļēji attiecībā uz Helianthus annuus L.
            
         
               (3)
            
            
               
                  Avena strigosa Schreb., Brassica nigra (L.) Koch un Helianthus annuus L. sēklas parasti Latvijā netiek reproducētas vai tirgotas. Turklāt to saimnieciskā nozīmē minētajā valstī ir maznozīmīga. Klimatisko apstākļu dēļ Latvijā netiek ražotas Helianthus annuus L. sēklas; sēšanai paredzētās sēklas importē no citām valstīm, un ražu izmanto tikai barībā.
            
         
               (4)
            
            
               Kamēr ir spēkā šie nosacījumi, attiecīgā dalībvalsts ir jāatbrīvo no pienākuma piemērot Direktīvu 66/402/EEK un 2002/57/EK noteikumus attiecībā uz minētajām sugām.
            
         
               (5)
            
            
               Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Latviju atbrīvo no pienākuma piemērot Direktīvu 66/402/EEK, izņemot 14. panta 1. punktu, attiecībā uz Avena strigosa Schreb. sugu.
   2. pants
   1.   Latviju atbrīvo no pienākuma piemērot Direktīvu 2002/57/EK, izņemot 17. pantu, attiecībā uz Brassica nigra (L.) Koch sugu.
   2.   Latviju atbrīvo no pienākuma piemērot Direktīvu 2002/57/EK, izņemot 17. pantu un 22. panta 1. punktu, attiecībā uz Helianthus annuus L. sugu.
   3. pants
   Šis lēmums ir adresēts Latvijas Republikai.
   
      Briselē, 2010. gada 6. aprīlī
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV 125, 11.7.1966., 2309./66. lpp.
   
      (2)  OV L 193, 20.7.2002., 74. lpp.